CRC พุ่ง 9% แรงสุดรอบ 2 เดือน โบรกฯ มองจังหวะซื้อ รับมาตรการรัฐหนุน-วัคซีนโควิดคืบ
CRC พุ่ง 9% แรงสุดรอบ 2 เดือน โบรกฯ มองจังหวะซื้อ รับมาตรการรัฐหนุน-วัคซีนโควิดคืบ ล่าสุดอยู่ที่ 31 บาท บวก 2.50 บาท หรือ 8.77% มูลค่าซื้อขาย 1.09 พันล้านบาท
CRC พุ่ง 9% แรงสุดรอบ 2 เดือน โบรกฯ มองจังหวะซื้อ รับมาตรการรัฐหนุน-วัคซีนโควิดคืบ ล่าสุดอยู่ที่ 31 บาท บวก 2.50 บาท หรือ 8.77% มูลค่าซื้อขาย 1.09 พันล้านบาท
10 พ.ย. 2563

ผู้สื่อข่าวรายงานว่า ราคาหุ้น บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ล่าสุด ณ เวลา 10.13 น. อยู่ที่ 31 บาท บวก 2.50 บาท หรือ 8.77% สูงสุดที่ 32.75 บาท ต่ำสุดที่ 30.75 บาท ด้วยมูลค่าซื้อขาย 1.09 พันล้านบาท โดยราคาหุ้นปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 31 บาท เมื่อวันที่ 28 ส.ค.2563

โดย บล.โนมูระ พัฒนสิน ระบุในบทวิเคราะห์ ประเมินราคาเป้าหมาย CRC ที่ 35 บาทต่อหุ้น คาดผลประกอบการผ่านจุดต่ำสุดในไตรมาส 2/63 ไปแล้ว จะเริ่มทยอยฟื้นตัวในครึ่งหลังปี 2563 จากธุรกิจแฟชั่น/Hard line/ Food ซึ่งมีสัดส่วนรายได้ 22%/ 32%/ 46% และคาดหวังกลับมาเติบโตเต็มที่ในปี 2564 โดยรวมภาพการฟื้นตัวยังใกล้เคียงกับกลุ่มค้าปลีกทั่วไป
ทั้งนี้ราคาหุ้นเป็นจุดที่ซื้อได้ หลังผลประกอบการผ่านจุดต่ำสุด และราคายังประคองตัวอยุ่ในโซนล่าง โดย YTD -24% (vs กลุ่มค้าปลีก -13%) และซื้อขาย PER21F 24.6 เท่า ถือว่ายังเหมาะสม จากปกติกลุ่มซื้อขาย 25-30 เท่า
ส่วนกรณีวัคซีน Covid-19 คืบหน้า หลัง Pfizer &amp; BioNTech เผยผลทดลองสามารถสร้างภูมิคุ้มกันได้สูงกว่า 90% + CRC มีโอกาสฟื้นตัวสูงเพราะสัดส่วนรายได้นักท่องเที่ยวต่างชาติ 8-10% + มีฐานทุนที่แข็งแกร่ง net D/E 0.8 เท่า + เป็นช่วงเวลาที่ดี กำลังเข้า High season ในปลายปี รวมถึงมาตรการช็อปดีมีคืน รอบนี้ให้สิทธิลดหย่อนภาษีสูงกว่าทุกรอบ